3. klase

**Modulis: Sabiedrības uzplaukums**

**Tēma: Brīvprātīgais darbs**

**Tēmas atsegums**

**Tēmas apguve strukturēta divās nodarbībās:**

1. nodarbība - Kāpēc cilvēki veic brīvprātīgo darbu?
2. nodarbība - Kā kļūt par brīvprātīgo?

**Tēmas apguves mērķi**

***Zināšanas: veicināt priekšstatu veidošanos par to,***

* kādi tikumi nepieciešami, lai kļūtu par brīvprātīgo;
* kā kļūt par brīvprātīgo.

***Morālās prasmes: sekmēt šādu morālo ieradumu veidošanos skolēnos:***

* attīstīt brīvprātīgajā darbā nepieciešamos tikumus;
* iesaistīties brīvprātīgajā darbā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, darbs | Rūpes, atbildība, saskaņa |
| **Tikumi** | Solidaritāte, atbildība, centība, taisnīgums, gudrība | Draudzīgums, izpalīdzība, līdzjūtība, pateicīgums, čaklums |

**Tikumu praktizēšanas iespējas**

* Apzināt brīvprātīgā darba iespējas tuvākajā vidē – dzīvnieku patversmē, kopienā un citur – un iesaistīties brīvprātīgajā darbā.